Фердинандска декларација

Фердинандската декларација (Declaratio Ferdinandei) била клаузула во Аугсбуршкиот мировен договор, потпишан во 1555 година за ставање крај на конфликтите меѓу католиците и протестантите во рамките на Светото Римско Царство. Мирот го создал принципот Cuius regio, eius religio (латински за „чие царство, негова религија“), што значело дека религијата на владетелот била одлучувачка за религијата на жителите. Declaratio Ferdinandei ги изземала витезите и некои од градовите под јурисдикција на црковниот принц, доколку тие практикувале лутеранство некое време (лутеранството било единствената гранка на протестантството признаена под Мирот). Одредбата не била објавена како дел од договорот и била чувана во тајност речиси две децении.Parker, Geoffrey. The Thirty Years' War, 2nd Edition. p. 17. 

По католичките победи на почетокот на Триесетгодишната војна, Declaratio Ferdinandei била поништена со Едиктот за реституција од 1629 година, кој бил дел од главниот план на Фердинанд II за реконвертирање  на Светото Римско Царство во католицизам.Parker, pp. 87–88 Поништувањето на Declaratio Ferdinandei и другите религиозни прогонства направиле повторно да се разгори Триесетгодишната војна, менувајќи ја од внатрешен конфликт во рамките на Светото Римско Царство во меѓународна верска војна.

 Наводи 

Категорија:Мировни договори
Категорија:Латински изрази